
21-TA-1789: Rīkojuma projekts (Vispārīgais)
Par nekustamā īpašuma "Līvkalni" Embūtes pagastā, Dienvidkurzemes novadā pirkšanu valsts aizsardzības vajadzībām
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (TM - 23.02.2022.)
Anotācijas 1.3. sadaļā "Risinājuma apraksts" norādīts, ka zemesgrāmatas nodalījumā nekustamajam īpašumam ir nostiprināta tiesība - ceļa servitūts 0,072 ha platībā; kalpojošais nekustamais īpašums Blusiņas Embūtes pag, Dienvidkurzemes nov. un reģistrēts apgrūtinājums - ceļa servitūts par labu nekustamajam īpašumam "Valsts mežs Vaiņode" Vaiņodes pag., Vaiņodes nov.
Tieslietu ministrija lūdz papildināt anotāciju ar skaidrojumu, vai un kā zemesgrāmatā reģistrētais servitūts ietekmē atsavināšanu.

Piedāvātā redakcija
-
	Ņemts vērā
Anotācijā sniegta papildu informācija:

Zemesgrāmatas nodalījumā nekustamajam īpašumam ir nostiprināta tiesība - ceļa servitūts 0,072 ha platībā; kalpojošais nekustamais īpašums Blusiņas Embūtes pag, Dienvidkurzemes nov. (Embūtes pagasta zemesgrāmatas nodalījums Nr. 100000620273), kas nodrošina piekļuvi atsavināmajam nekustamajam īpašumam no valsts reģionālā autoceļa P 106, un reģistrēts apgrūtinājums - ceļa servitūts par labu nekustamajam īpašumam "Valsts mežs Vaiņode" Vaiņodes pag., Vaiņodes nov. (zemesgrāmatas nodalījuma Nr. 100000308595). Sertificēts nekustamo īpašuma vērtētājs, vērtējot nekustamo īpašumu, ņem vērā, norāda vērtējumā un analizē visu informāciju, kas raksturo nekustamo īpašumu, t. sk.,  apgrūtinājumus, kas attiecas uz vērtējamo objektu, vērtējamā objekta novietnes raksturojumu, t.sk., piebraucamos ceļus/ piekļuvi zemes vienībai, zemes vienības raksturojumu saskaņā ar Sabiedrības vajadzībām nepieciešamā nekustamā īpašuma  atsavināšanas likuma 23. pantu un ietver to nekustamā īpašuma tirgus vērtībā. Cita servitūtu ietekme uz nekustamā īpašuma atsavināšanu nav identificējama.

	2.
	Anotācija (ex-ante)
1.3. Pašreizējā situācija, problēmas un risinājumi 
	Iebildums (TM - 23.02.2022.)
Saskaņā ar Sabiedrības vajadzībām nepieciešamā nekustamā īpašuma atsavināšanas likuma 20.panta pirmo daļu atlīdzību par atsavināmo nekustamo īpašumu institūcija nosaka, ņemot vērā sertificēta nekustamā īpašuma vērtētāja vērtējumu un nekustamā īpašuma īpašniekam nodarītos zaudējumus.
No paskaidrojošajiem dokumentiem pievienotā 2021.gada 8.oktobra Taisnīgas atlīdzības noteikšanas komisijas sēdes protokola Nr.9 ir secināms, ka atsavināmā nekustamā īpašuma īpašnieks ir ar iesniegumiem lūdzis kompensēt vairāku veidu zaudējumus, tomēr ne anotācijā, ne nekustamā īpašuma novērtējuma atskaitē, ne Aizsardzības ministrijas 2021. gada 14. decembra lēmumā Nr. 1/1-24.2/298 "Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamo īpašumu “Līvkalni” Embūtes pagastā, Dienvidkurzemes novadā, kadastra numurs 6454 003 0191" nav ietverts pamatojums par nekustamā īpašuma īpašnieka pieteikto zaudējumu atlīdzināšanas noraidīšanu (izņemot daļā par derīgo izrakteņu esamību nekustamajā īpašumā). Ņemot vērā minēto, Tieslietu ministrija lūdz skaidrot, vai minēto zaudējumu kompensācijas nepieciešamība ir tikusi izvērtēta, un arī papildināt anotāciju ar informāciju par atsavināmā nekustamā īpašuma īpašnieka pieteiktajiem zaudējumiem un to, ka zaudējumi ir tikuši izvērtēti un kādi ir izdarītie secinājumi. Tāpat arī konkrētajā gadījumā lūdzam pievienot paskaidrojošajiem dokumentiem nekustamā īpašuma īpašnieka iesniegumus par zaudējumiem un Aizsardzības ministrijas atbildes, no kurām redzams pamatojums šo zaudējumu atlīdzināšanai noraidīšanai, ja tādi ir.
Papildus turpmāk citos atsavināšanas procesos lūdzam nodrošināt, ka ministrijas lēmumos par taisnīgās atlīdzības apmēru ir iekļauts arī izvērtējums par īpašnieka pieteiktajiem zaudējumiem un to atlīdzināšanu/neatlīdzināšanu.

 
Piedāvātā redakcija
-
	Ņemts vērā
Anotācijā sniegta papildu informācija:

2020. gada 28. februārī no Aiņa Ancāna tika saņemta vēstule, kurā īpašnieks norāda uz šādiem zaudējumiem īpašuma atsavināšanas rezultātā:
- zaudējumi no neiegūtajiem lauksaimniecības ražošanas ieņēmumiem;
- zaudējumi no nesaņemtajiem platību maksājumiem (subsīdijām);
- zaudējumi no lauksaimniecības zemes cenas celšanās;
- zaudējumi, kas rodas no Mušu kalna kā eko tūrisma objekta izmantošanas iespēju samazināšanās (faktiska zuduma) un vietas ainaviskās vērtības samazināšanās;
- zaudējumi no derīgo izrakteņu ieguves iespēju zuduma;
- zaudēti līdzekļi, kuri tika ieguldīti derīgo izrakteņu ieguves ģeoloģiskajā izpētē.
Vēstules pielikumā īpašnieks ir pievienojis informāciju par provizoriskām atbalsta likmēm 2019. gadā par platību maksājumiem, pārskatu par derīgo izrakteņu ieguves iespējām, pašvaldības izziņu par izrakteņu ieguves atbilstību Teritorijas plānojumam, derīgo izrakteņu meklēšanas pārskatu un līgumu ar tāmi par ģeoloģisko izpēti.

Likuma 25. pantā noteikts, ka nekustamā īpašuma īpašniekam nodarītos zaudējumus nosaka saskaņā ar Civillikumu. Saskaņā ar Civillikuma 1787. pantu, aprēķinot atrauto peļņu, nav jāņem par pamatu tikai varbūtības, bet nedrīkst būt šaubu vai vismaz jābūt pierādītam līdz tiesisku pierādījumu paticamības pakāpei, ka šāds pametums cēlies, tieši vai netieši (1773.p.), no tā darbības vai bezdarbības, ar ko zaudējums nodarīts.
Likuma 22. panta otrajā daļā ir noteikts, ka nekustamā īpašuma tirgus vērtību nosaka atbilstoši normatīvo aktu prasībām uzsāktajai nekustamā īpašuma izmantošanai tā apsekošanas dienā.
Komisija piekrīt SIA “Eiroeksperts” vērtējumam, ka īpašnieka pieteiktie zaudējumi no neiegūtajiem lauksaimniecības ražošanas ieņēmumiem, no nesaņemtajiem platību maksājumiem (subsīdijām), no lauksaimniecības zemes cenas celšanās, kā arī zaudējumi, kas rodas no Mušu kalna kā eko tūrisma objekta izmantošanas iespēju samazināšanās (faktiska zuduma) un vietas ainaviskās vērtības samazināšanās netiek konstatēti. Īpašnieks ir uzskaitījis iespējamos nākotnes zaudējumus, kā arī nav iesniedzis pamatojošus dokumentus, kas apliecina, ka šādi zaudējumi ir konstatējami, kā arī nav iesniedzis informāciju vai dokumentus, kas apliecinātu, ka īpašuma apsekošanas brīdī (atbilstoši Likuma 22.pantam) ir veicis kādas darbības Mušu kalna kā eko tūrisma objekta izmantošanai.
 
Komisija izvērtēja īpašnieka iesniegtos dokumentus par īpašnieka pieteiktajiem zaudējumiem saistībā ar derīgajiem izrakteņiem nekustamajā īpašumā: pašvaldības izziņu par izrakteņu ieguves atbilstību Teritorijas plānojumam, derīgo izrakteņu meklēšanas pārskatu un līgumu ar tāmi par ģeoloģisko izpēti. Komisija secināja, ka saskaņā ar Likuma 20. un 22. panta pirmo daļu atlīdzībā iekļauj atlīdzību par zaudējumiem, kas nekustamā īpašuma īpašniekam nodarīti saistībā ar nekustamā īpašuma atsavināšanu. Īpašnieks pēc paziņojuma vēstules saņemšanas par nekustamā īpašuma atsavināšanu valsts aizsardzības vajadzībām informēja institūciju, ka plāno veikt derīgo izrakteņu izpēti un ieguvi. Pēc izpētes veikšanas īpašnieks iesniedza institūcijā SIA “Geolite” sagatavotu derīgo izrakteņu meklēšanas pārskatu.
Pamatojoties uz biedrības “Latvijas Īpašumu Vērtētāju Asociācija” sniegtajiem atzinumiem līdzīgos nekustamo īpašumu atsavināšanas gadījumos, kuros īpašnieks tika pieprasījis zaudējumu atlīdzību par derīgajiem izrakteņiem, ir secināms, ka derīgo izrakteņu fiziskā esamība negarantē to izstrādes iespējamību. Īpašnieks nav iesniedzis dokumentus, kas kalpotu par pierādījumu zaudējumiem saistībā ar derīgajiem izrakteņiem, un ir secināms, ka īpašnieks tikai plāno uzsākt veikt darbības derīgu izrakteņu ieguvei.

	3.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (TM - 23.02.2022.)
Anotācijā norādīts, ka taisnīgas atlīdzības noteikšanas komisija 2021. gada 8. oktobra sēdē (protokols Nr. 9) izvērtēja sertificēta nekustamā īpašuma vērtētāja SIA “Eiroeksperts” 2021. gada 19. augusta novērtējumu par nekustamā īpašuma “Līvkalni” (kadastra Nr. 6454 003 0191) sastāvā esošās zemes vienības (kadastra apzīmējums 6454 003 0190) 1,77 ha platībā tirgus vērtību un iespējamo īpašniekam kompensējamo zaudējumu apmēru.
Ņemot vērā to, ka no rīkojuma projekta paskaidrojošā dokumenta – SIA “Eiroeksperts” minētā nekustamā īpašuma novērtējuma nav iespējams konstatēt novērtējuma atskaites sagatavošanas datumu, bet atskaitē kā nekustamā īpašuma novērtējuma datums norādīts 2021.gada 19.augusts, savukārt novērtējumam pievienotā un nekustamā īpašuma novērtēšanai par pamatu ņemtā zemesgrāmatas nodalījuma izdruka sagatavota 2021.gada 26.augustā, Tieslietu ministrija lūdz pievienot rīkojuma projekta paskaidrojošajiem dokumentiem nekustamā īpašuma novērtējuma atskaiti tādā formātā, lai būtu iespējams pārliecināties par tās sagatavošanas (parakstīšanas) datumu (arī turpmāk citos rīkojumu projektos), kā arī nepieciešamības gadījumā precizēt nekustamā īpašuma novērtējuma atskaites datumu. Savukārt gadījumā, ja nekustamā īpašuma novērtējuma atskaite tiešām ir parakstīta 2021.gada 19.augustā, lūdzam sniegt skaidrojumu, kādēļ nekustamā īpašuma novērtējuma atskaites parakstīšanas datums ir pirms datuma, kurā iegūti nekustamā īpašuma vērtēšanai nepieciešamie dokumenti.


Piedāvātā redakcija
-
	Ņemts vērā
Anotācijā sniegta papildu informācija. Skaidrojošajiem dokumentiem pievienots elektroniski parakstīts novērtējums.

(SIA “Eiroeksperts” novērtējums sagatavots uz apsekošanas dienu, kas notika 2021. gada 19. augustā. Novērtējums elektroniski  parakstīts 2021. gada 23. septembrī).

	4.
	Anotācija (ex-ante)
1.3. Pašreizējā situācija, problēmas un risinājumi 
	Priekšlikums (FM - 23.02.2022.)
Vēršam uzmanību, ka Ministru kabineta 2016. gada 3. maija rīkojums Nr. 275 “Par Valdības rīcības plānu Deklarācijas par Māra Kučinska vadītā Ministru kabineta iecerēto darbību īstenošanai” ir zaudējis spēku, līdz ar to lūdzam aktualizēt atsauci (norādot Ministru kabineta 2019.gada 7.maija rīkojumu Nr.210 "Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai") vai arī svītrot atsauci uz minēto tiesību aktu.
Piedāvātā redakcija
-
	Ņemts vērā
Anotācijā sniegta papildu informācija:

Saskaņā ar Ministru kabineta 2019. gada 7. maija rīkojumu Nr. 210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” apstiprinātajā valdības rīcības plānā tika noteikti pasākumi turpināt ilgtspējīgu Nacionālo bruņoto spēku spēju attīstību mobilizācijas un ugunsjaudas veicināšanai. Uzlabot Nacionālo bruņoto spēku komandvadības un pretgaisa aizsardzības spējas ar materiāltehnisko līdzekļu iegādēm un spēju trenēšanu mācībās.

